Härkäahvenet

Härkäahvenet (Bovichtidae), aiemmin kongolit, on jääahvenkalojen alalahkoon kuuluva kalaheimo. Heimon lajit elävät Etelä-Amerikan ja Australian ja Uuden-Seelannin ympäristössä.FishBase: Bovichtidae - Thornfishes

Taksonomia
Härkäahventen heimoon kuuluu kolme sukua ja kymmenkunta lajia. Aiemmin myös kongoli (Pseudaphritis urvillii) on luettu tähän heimoon, mutta on sittemmin erotettu erilliseksi heimokseen Pseudaphritidae (kongolit).

Anatomia
Härkäahvenet ovat kooltaan 10–40 cm pitkiä. Ruumiinrakenteeltaan heimo on Notothenioidei-alalahkon heimoista alkeellisin. Ruumis on usein pitkulainen ja litteähkö. Selkäeviä on kaksi, joista ensimmäinen on piikikäs. Kalat voivat työntää leukojaan eteenpäin. Härkäahvenilla on yksi kylkiviiva, kun muilla saman alaheimon lajeilla niitä on useampia.

Levinneisyys
Härkäahvenlajit elävät eteläisellä pallonpuoliskolla suolaisissa ja murtovesissä Etelä-Amerikan, Australian ja Uuden-Seelannin merialueilla.

Lähteet

Luokka:Jääahvenkalat